Pumas verander net een vir Blou BulleReynier van Rooyen – 75ste wedstryd wag. (Foto: Shaun Roy/Steval Pumas) Die Pumas het net een verandering vir die Curriebekerwedstryd Vrydag in Nelspruit teen die Blou Bulle aangebring aan die opdrafspan wat Griekwas geklop het. Die span se Suid-Afrikaanse A-flank, Chris Cloete, het griep en word deur Thembelani Bholi vervang. As Cloete nie in staat is om sy plek op die bank in te neem nie, sal Brian Shabangu vir Bholi daar vervang. In die enigste ander verandering aan die 22-tal vervang Kobus Marais vir Sias Ebersohn op die bank. Die bankskrumskakel Reynier van Rooyen behoort in sy 75ste wedstryd vir die Pumas te speel. 15. Gerrit Smith, 14. JP Lewis, 13. Jerome Pretorius, 12. Hennie Skorbinski (kaptein), 11. Ruwellyn Isbell, 10. Justin van Staden, 9. Stefan Ungerer, 8. Francois Kleinhans, 7. Lambert Groenewald, 6. Thembelani Bholi, 5. Hugo Kloppers (onderkaptein), 4. Stefan Willemse, 3. Pieter Scholtz, 2. Mark Pretorius 1. Kwezi Mona. Bank: 16. Frank Herne, 17. De-Jay Terblanche, 18. Cameron Lindsay, 19. Chris Cloete/Brian Shabangu, 20. Willie Engelbrecht, 21. Reynier van Rooyen, 22. Kobus Marais.